**KISKŐRÖS VÁROS KÉPVISELŐ-TESTÜLETE**

**ÜGYRENDI ÉS ÖSSZEFÉRHETETLENSÉGI BIZOTTSÁGA**

9-2/2023. sz. Ügyrendi és Összeférhetetlenségi Bizottsági ülés

**J E G Y Z Ő K Ö N Y V**

**Készült:** Kiskőrös Város Képviselő-testülete Ügyrendi és Összeférhetetlenségi Bizottsága 2023. február 20. napján (hétfő) 14:00 órai kezdettel megtartott üléséről.

**Az ülés helye:** Kiskőrösi Polgármesteri Hivatal Díszterme

(6200 Kiskőrös, Petőfi Sándor tér 1.)

**Jelen vannak:** Horváth János a bizottság elnöke

Kis Zsoltné a bizottság tagja

Domonyi László polgármester

dr. Turán Csaba jegyző

dr. Nagy Gabriella aljegyző

Molnár Éva pénzügyi osztályvezető

Aszódiné Nedró Éva közigazgatási osztályvezető

Sipiczki Hajnalka intézményüzemeltetési referens

Kutyifa Sándorné vagyongazdálkodási referens

Chudi Barbara jegyzőkönyvvezető

**Távol maradt:** Markó Ferenc a bizottság tagja

***Kulturális, Turisztikai és Sport Bizottság***

Filus Tibor a bizottság elnöke

Gmoser István a bizottság tagja

Fodor Tamás a bizottság tagja

***Társadalompolitikai Bizottság***

Szlovák Pál a bizottság elnöke

Nikléczi Gábor a bizottság tagja

Aszódi János a bizottság tagja

***Ipari, Mezőgazdasági és Klímapolitikai Bizottság***

Pohankovics András a bizottság elnöke

Kudron Tamás a bizottság tagja

***Pénzügyi Bizottság***

Pethő Attila a bizottság elnöke

Ungvári Ferenc a bizottság tagja

Dénes István a bizottság tagja

Az Ügyrendi és Összeférhetetlenségi Bizottság, a Kulturális, Turisztikai és Sport Bizottság, a Társadalompolitikai Bizottság, az Ipari, Mezőgazdasági és Klímapolitikai Bizottság, valamint a Pénzügyi Bizottság együttes ülést tartott.

Az együttes ülést a résztvevő bizottságok elnökei által kijelölt elnök, Pethő Attila a Pénzügyi Bizottság elnöke vezette le.

**Pethő Attila levezető elnök** köszöntötte az ülésen megjelenteket, megállapította minden bizottság vonatkozásában a határozat-képességet és megnyitotta az ülést.

Ezt követően ismertette a napirendi javaslatot, amelyet az Ügyrendi és Összeférhetetlenségi Bizottság

egyhangú 2 „igen” szavazattal az alábbiak szerint fogadott el:

**NAPIREND:**

1. A 2023. február 22-i Képviselő-testületi ülés előterjesztéseinek véleményezése
2. Egyéb aktuális kérdések

**I.**

**A 2023. február 22-i képviselő-testületi ülés előterjesztéseinek véleményezése**

**Dr. Turán Csaba jegyző** ismertette:

* Az Ügyrendi és Összeférhetetlenségi Bizottság tagjának MEGVÁLASZTÁSA,
* A KISKŐRÖSI KÉZILABDA SPORTEGYESÜLET NÉVHASZNÁLAT IRÁNTI KÉRELME,
* A POLGÁRMESTER 2023. ÉVI SZABADSÁG ÜTEMTERVÉNEK JÓVÁHAGYÁSA

tárgyú előterjesztéseket.

Kérdés, hozzászólás nem volt. A Bizottság 2 igen szavazattal a következő határozatot hozta:

**6/2023. (II. 20.) sz. Ügyrendi és Összeférhetetlenségi Bizottsági határozat:**

**Határozat**

Kiskőrös Város Képviselő-testülete Ügyrendi és Összeférhetetlenségi Bizottsága

* Az Ügyrendi és Összeférhetetlenségi Bizottság tagjának MEGVÁLASZTÁSA,
* A KISKŐRÖSI KÉZILABDA SPORTEGYESÜLET NÉVHASZNÁLAT IRÁNTI KÉRELME,
* A POLGÁRMESTER 2023. ÉVI SZABADSÁG ÜTEMTERVÉNEK JÓVÁHAGYÁSA

tárgyú előterjesztéseket a Képviselő-testületnek elfogadásra javasolja.

**Felelős:** a bizottság elnöke

**Határidő:** 2023. február 22.

**Molnár Éva pénzügyi osztályvezető** ismertette a:

* Középtávú tervezés,
* Kiskőrös város 2023. évi költségvetése,
* A KŐRÖSSZOLG nONPROFIT KFT-VEL MEGKÖTÖTT TÁMOGATÁSI SZERZŐDÉSEK FELÜLVIZSGÁLATA,
* ALAPÍTÓ HATÁSKÖRÖK GYAKORLÁSA A KŐRÖSKOM NONPROFIT KFT-NÉL,
* A KUNSÁG-MÉDIA NONPROFIT SZOLGÁLTATÓ KFT.-VEL VÁROSMARKETING ÉS A TURIZMUSSAL KAPCSOLATOS FELADATOK ELLÁTÁSA TÁRGYÁBAN KÖTÖTT SZERZŐDÉS MÓDOSÍTÁSA,
* A NEMZETISÉGI ÖNKORMÁNYZATOK MŰKÖDÉSI FELTÉTELEINEK BIZTOSÍTÁSÁRA KÖTÖTT közigazgatási szerződés MÓDOSÍTÁSA

tárgyú előterjesztéseket.

A Kiskőrös város 2023. évi költségvetése tárgyú előterjesztésnél **Molnár Éva pénzügyi osztályvezető** elmondta, hogy a települési önkormányzatok általános működésének és ágazati feladatainak támogatása a 2022. évi összeghez képest + 74,7 millió Ft-tal több, az önkormányzat által fizetendő szolidaritási hozzájárulás 191,3 millió Ft összegben, amely 63,5 m Ft-tal több a 2022. évhez képest, így a tényleges hatása a költségvetésre +11,2 millió Ft.

*Az energia-áremelkedés hatásai enyhítése érdekében meghozott első intézkedés keretében a Magyarország 2023. évi központi költségvetéséről szóló 2022. évi XXV. törvény helyi önkormányzatok támogatására vonatkozó egyes rendelkezéseinek a veszélyhelyzettel összefüggő eltérő szabályairól* szóló 580/2022. (XII. 23.) Korm. rendelet 8. § (1) bekezdése alapján az energia-áremelkedés miatt Kiskőrösnek az egy lakosra jutó iparűzési adóerő-képesség figyelembevételével 259 millió Ft támogatást határozott meg Gulyás Gergely Miniszterelnökséget vezető miniszter.

Az iparűzési adó 600 millió Ft-ban, a magánszemélyek kommunális adója 65 millió Ft-ban, az idegenforgalmi adó 7 millió Ft-ban került beépítésre.

Személyi juttatások esetében a növekedés +67 millió Ft, az alábbiak a legjelentősebb növelő tételek:

-         2023. január 01-től a minimálbér 232.000 Ft/hó, a garantált bérminimum 296.400 Ft/hó. Ez önkormányzati szinten 101 főt érint, + 41,6 millió Ft a többletkiadás a 2022. évihez képest.

-         a bölcsődei pótlék és a szociális ágazati összevont pótlék beépítésre került, ennek együttes összege a 2022. évihez képest + 8 millió Ft-tal több. A béremelésekhez igazodóan a bérpótlékok is nőttek + 3 millió Ft.

-         A pedagógusok szakmai ágazati pótléka 2023. január 01-től 12%-kal nőtt, ami + 20,6 millió Ft a többletkiadás.

-         A kulturális területen dolgozók béremelése + 6 millió Ft.

-         A bölcsőde bővítéséről, a férőhelyek bővítése miatt nőtt a szakmai dolgozók létszáma 5 fővel + 24,5 millió Ft a személyi juttatások esetében a növekedés.

-         A köztisztviselők esetében alapilletmény eltérítés/személyi illetmény betervezése 2017-ben történt meg, esetükben 2008. óta változatlan mértékű az illetményalap. 2023. március 1-től emelésre került sor, ennek többletkiadása +16,3 millió Ft.

Dologi kiadások esetében 373,5 millió Ft a növekedés, a legjelentősebb a közüzemi díjak emelése önkormányzati szinten + 350,5 millió Ft, a gyerekétkeztetés az új szerződés alapján + 56,5 millió Ft, bentlakásos szociális intézményi étkezés + 6,8 millió Ft.

A támogatások államháztartáson kívülre összességében nőtt + 95 millió Ft-tal az előző évi eredeti előirányzathoz képest, amelynek nagy része a Kőrösszolg. Kft. feladatellátásánál jelentkezik, az emelést a béremelések, az infláció és a magas közüzemi díjak indokolják, annak ellenére, hogy takarékossági lépéseket, valamint leépítéseket is végrehajtottak.

Szóbeli kiegészítés került kiosztásra, ezt követően 4 tartalékot tartalmaz a költségvetés:

1.     Az Eatrend Kft-vel 2022. július 20. kezdő naptól 60 hónapra kötött koncessziós szerződést az Önkormányzat. A jelentős infláció és közüzemi díjak miatt emelést kezdeményezett a Kft., illetve 2023. szeptember 01. napjától a KSH által közzétett, a munkahelyi- és diákétkeztetés tárgyévet megelőző évre vonatkozó fogyasztóiár-indexében kimutatható árváltozások mértékében jogosult a Kft. egységárak változtatására javaslatot tenni, ezért a többletkiadásokra 30 millió Ft céltartalék képzése történt.

2.     Az iparűzési adó mérték csökkentése miatti bevételkieséshez nyújtott állami támogatás 2022. évi összege: 185.523.962 Ft. A támogatással 2022. évhez hasonlóan el kell számolni, amennyiben az elszámolt támogatás összege kevesebb, mint a tárgyévben igénybe vett támogatás összege, akkor a központi költségvetés javára vissza kell fizetni. Óvatosságból ezért erre céltartalékot képeztünk 20 millió Ft összegben.

3.     A 2023. év II. félévében a háziorvosi ügyelet működtetéséhez 12 millió Ft tartalékot képeztünk.

4.     Pályázati önerő, bevételkiesések fedezete, az 5. melléklet 6-31. címek kiadásaihoz tartalék 15.921.311 Ft.

Kérdés, hozzászólás nem volt. A Bizottság 2 igen szavazattal a következő határozatot hozta:

**7/2023. (II. 20.) sz. Ügyrendi és Összeférhetetlenségi Bizottsági határozat:**

**Határozat**

Kiskőrös Város Képviselő-testülete Ügyrendi és Összeférhetetlenségi Bizottsága a

* Középtávú tervezés,
* Kiskőrös város 2023. évi költségvetése,
* A KŐRÖSSZOLG nONPROFIT KFT-VEL MEGKÖTÖTT TÁMOGATÁSI SZERZŐDÉSEK FELÜLVIZSGÁLATA,
* ALAPÍTÓ HATÁSKÖRÖK GYAKORLÁSA A KŐRÖSKOM NONPROFIT KFT-NÉL,
* A KUNSÁG-MÉDIA NONPROFIT SZOLGÁLTATÓ KFT.-VEL VÁROSMARKETING ÉS A TURIZMUSSAL KAPCSOLATOS FELADATOK ELLÁTÁSA TÁRGYÁBAN KÖTÖTT SZERZŐDÉS MÓDOSÍTÁSA,
* A NEMZETISÉGI ÖNKORMÁNYZATOK MŰKÖDÉSI FELTÉTELEINEK BIZTOSÍTÁSÁRA KÖTÖTT közigazgatási szerződés MÓDOSÍTÁSA

tárgyú előterjesztéseket a Képviselő-testületnek elfogadásra javasolja.

**Felelős:** a bizottság elnöke

**Határidő:** 2023. február 22.

**Aszódiné Nedró Éva közigazgatási osztályvezető** ismertette:

* A SZEMÉLYES GONDOSKODÁST NYÚJTÓ SZOCIÁLIS ÉS GYERMEKJÓLÉTI ELLÁTÁSOK TÉRÍTÉSI DÍJÁRÓL SZÓLÓ ÖNKORMÁNYZATI RENDELET MÓDOSÍTÁSA

tárgyú előterjesztést.

Kérdés, hozzászólás nem volt. A Bizottság 2 igen szavazattal a következő határozatot hozta:

**8/2023. (II. 20.) sz. Ügyrendi és Összeférhetetlenségi Bizottsági határozat:**

**Határozat**

Kiskőrös Város Képviselő-testülete Ügyrendi és Összeférhetetlenségi Bizottsága

* A SZEMÉLYES GONDOSKODÁST NYÚJTÓ SZOCIÁLIS ÉS GYERMEKJÓLÉTI ELLÁTÁSOK TÉRÍTÉSI DÍJÁRÓL SZÓLÓ ÖNKORMÁNYZATI RENDELET MÓDOSÍTÁSA

tárgyú előterjesztést a Képviselő-testületnek elfogadásra javasolja.

**Felelős:** a bizottság elnöke

**Határidő:** 2023. február 22.

**Sipiczki Hajnalka intézményüzemeltetési referens** ismertette a:

* BESZÁMOLÓ A VÁROS 2022. ÉVI KÖZMŰVELŐDÉSI ÉS KULTURÁLIS ÉLETÉBEN VÉGZETT TEVÉKENYSÉGÉRŐL,
* A PETŐFI SÁNDOR MŰVELŐDÉSI KÖZPONT SZOLGÁLTATÁSI TERVE,
* A PETŐFI SÁNDOR MŰVELŐDÉSI KÖZPONT 2023. ÉVI MUNKATERVE
* A 2023/2024-ES ÓVODAI NEVELÉSI ÉV BEIRATKOZÁSI RENDJÉNEK ÉS AZ ÓVODAI FELVÉTELI KÖRZETEKNEK A MEGHATÁROZÁSA

tárgyú előterjesztéseket.

Kérdés, hozzászólás nem volt. A Bizottság 2 igen szavazattal a következő határozatot hozta:

**9/2023. (II. 20.) sz. Ügyrendi és Összeférhetetlenségi Bizottsági határozat:**

**Határozat**

Kiskőrös Város Képviselő-testülete Ügyrendi és Összeférhetetlenségi Bizottsága a

* BESZÁMOLÓ A VÁROS 2022. ÉVI KÖZMŰVELŐDÉSI ÉS KULTURÁLIS ÉLETÉBEN VÉGZETT TEVÉKENYSÉGÉRŐL,
* A PETŐFI SÁNDOR MŰVELŐDÉSI KÖZPONT SZOLGÁLTATÁSI TERVE,
* A PETŐFI SÁNDOR MŰVELŐDÉSI KÖZPONT 2023. ÉVI MUNKATERVE
* A 2023/2024-ES ÓVODAI NEVELÉSI ÉV BEIRATKOZÁSI RENDJÉNEK ÉS AZ ÓVODAI FELVÉTELI KÖRZETEKNEK A MEGHATÁROZÁSA

tárgyú előterjesztéseket a Képviselő-testületnek elfogadásra javasolja.

**Felelős:** a bizottság elnöke

**Határidő:** 2023. február 22.

**Dr. Nagy Gabriella aljegyző** ismertette:

* A 2023. ÉVI VÁROSI ÜNNEPSÉGEK ÉS RENDEZVÉNYEK

tárgyú előterjesztést.

Kérdés, hozzászólás nem volt. A Bizottság 2 igen szavazattal a következő határozatot hozta:

**10/2023. (II. 20.) sz. Ügyrendi és Összeférhetetlenségi Bizottsági határozat:**

**Határozat**

Kiskőrös Város Képviselő-testülete Ügyrendi és Összeférhetetlenségi Bizottsága

* A 2023. ÉVI VÁROSI ÜNNEPSÉGEK ÉS RENDEZVÉNYEK

tárgyú előterjesztést a Képviselő-testületnek elfogadásra javasolja.

**Felelős:** a bizottság elnöke

**Határidő:** 2023. február 22.

**Kutyifa Sándorné Sinkovicz Csilla vagyongazdálkodási referens I.** ismertette:

* KISKŐRÖS VÁROS TELEPÜLÉSRENDEZÉSI ESZKÖZEINEK MÓDOSÍTÁSA EGYSZERŰSÍTETT ELJÁRÁSBAN VÉLEMÉNYEZÉSI SZAKASZ LEZÁRÁSA

tárgyú előterjesztést.

Kérdés, hozzászólás nem volt. A Bizottság 2 igen szavazattal a következő határozatot hozta:

**11/2023. (II. 20.) sz. Ügyrendi és Összeférhetetlenségi Bizottsági határozat:**

**Határozat**

Kiskőrös Város Képviselő-testülete Ügyrendi és Összeférhetetlenségi Bizottsága

* KISKŐRÖS VÁROS TELEPÜLÉSRENDEZÉSI ESZKÖZEINEK MÓDOSÍTÁSA EGYSZERŰSÍTETT ELJÁRÁSBAN VÉLEMÉNYEZÉSI SZAKASZ LEZÁRÁSA

tárgyú előterjesztést a Képviselő-testületnek elfogadásra javasolja.

**Felelős:** a bizottság elnöke

**Határidő:** 2023. február 22.

További hozzászólás nem volt, **Horváth János a bizottság elnöke** az ülést 15:35 órakor bezárta.

Kmf.

Horváth János Kis Zsoltné

a bizottság elnöke a bizottság tagja

Chudi Barbara

jegyzőkönyvvezető